Iskolai lövöldözés Clevelandben
Egy tinédzser lövöldözni kezdett szerdán egy clevelandi iskolában, megsebesített több embert, majd végzett magával - közölte a rendőrség.
Az incidens az ohiói iparváros központja közelében történt. A 14 éves fiú a Success Tech Academy épületében lövöldözött. Öt embert – három fiatalkorút és két felnőttet – kórházba kellett szállítani, közülük hármat hordágyon vittek el. Sebesülésük súlyossága nem ismert.
A CNN tudósítása szerint a tizennégy éves Asa Coon mindkét kezében fegyvert tartva lépett be iskolája kapuján, ahol aztán öt embert lőtt le.

Egy diáklányt szállítanak el hordágyon a helyszínrõl a lövöldözés után (mti.hu)

Ezek után egy tanteremben öngyilkos lett. A rendőrség két pisztolyt és három kést talált Coon holtteste mellett. A lövöldöző diáknak tavaly már meggyűlt a baja a rendőrséggel.
Számos lövöldözés történik amerikai iskolákban. Áprilisban egy diák a virginiai műszaki főiskolán 32 embert lőtt agyon, majd öngyilkos lett.
külföld